Id-Deċiżjoni tal-Kummissjoni
tat-22 ta’ Diċembru 1976
li tistabbilixxi l-kodiċi standard u r-regoli li jiggvernaw it-transkrizzjoni f’forma li tinqara bil-magni, tad-data ta’ l-istħarriġ ta’ mixtliet ta’ ċerti speċi ta’ siġar tal-frott, u tistabbilixxi l-limiti taż-żoni tal-produzzjoni għal dan l-istħarriġ
(77/144/KEE)
IL-KUMMISSJONI TAL-KOMUNITAJIET EWROPEJ,
Wara li kkunsidrat t-Trattat li jistabbilixxi l-Komunità Ekonomika Ewropea,
Wara li kkunsidrat id-Direttiva tal-Kunsill 76/625/KEE ta’ l-20 ta’ Lulju 1976 li tikkonċerna l-isħarriġ statistiku li għandu jsir mill-Istati Membri sabiex jistabbilixxu l-potenzjal produttiv ta’ mixtliet ta’ ċerti speċi ta’ siġar tal-frott [1], u partikolarment l-Artikoli 4(2) u (4) tiegħu,
Billi t-tagħmir li għandha l-Kummissjoni biex tanalizza r-riżultati ta’l-istħarriġ ta’ mixtliet ta’ ċerti speċi ta’ siġar tal-frott u l-bżonn ta’ l-użu razzjonali tiegħu tirrikjedi li l-forom li jinqraw bil-magni kompatibbli mat-tagħmir jiġu speċifikati u li format standard jiġi preskritt għat-transkrizzjoni tad-data f’forma li tinqara bil-magni;
Billi ġo ċerti żoni ta’ produzzjoni jeżistu kondizzjonijiet omoġenji klimatiċi u agronomiċi li huma assoċjati ma’ iktar jew inqas ġbir uniformi ta’ frott għal kull ettaru; billi l-użu tar-riżultati ta’ l-istħarriġ għal kull żona produttiva ttejjeb l-eżattezza ta’ l-estimi ta’ produzzjoni ta’ żmien-medju; billi l-limiti ta’ dawn iż-żoni produttivi għandhom ikunu ffissati;
Billi l-miżuri pprovduti f’din id-Deċiżjoni jaqblu ma’ l-opinjoni tal-Kumitat Permanenti ta’ l-Istrutturi Agrikoli,
ADOTTAT DIN ID-DEĊIŻJONI
Artikolu 1
Il-forom li jinqraw bil-magni għas-sottomissjoni tad-data pprovduta fl-Artikolu 2 tad-Direttiva 76/625/KEE minn dawk l-Istati Membri li jipproċessaw l-informazzjoni ta’ l-istħarriġ elettronikament għandhom ikunu jew tape manjetiku jew punch cards bi 80 kolonna.
Artikolu 2
Il-format standard, kodiċi u regoli li jiggvernaw it-transkrizzjoni fuq tape manjetiku jew punch cards ta’ 80 kolonna tad-data pprovduta fl-Artikolu 2 tad-Direttiva 76/625/KEE u l-proċedura amministrattiva li tiggverna t-trasmissjoni tal-fajlijiet tat-tape manjetiku għall-SOEC għandha tkun kif iddikjarat fl-Annessi li ġejjin.
Artikolu 3
Il-limiti taż-żoni produttivi li se jiġu adottati għandhom ikunu kif iddikjarat fl-Annessi li ġejjin.
Artikolu 4
Din id-Deċiżjoni hija indirizzata lill-Istati Membri.
Magħmula fi Brussel, fit-22 ta’ Diċembru 1976.